b'\n_START_ARTICLE_\nBarn\n_START_PARAGRAPH_\nBarn (simbol b) je enota za povr\xc5\xa1ino in ne spada med SI enote. 1 barn (b) je enak 10\xe2\x81\xbb\xc2\xb2\xe2\x81\xb8 m\xc2\xb2 (kvadratnega metra). Enota se uporablja v jedrski fiziki, med drugim za izra\xc5\xbeavo efektivne povr\xc5\xa1ine jeder pri obravnavi sipanja delcev na jedrih atomov. Klasi\xc4\x8den tovrstni eksperiment je Rutherfordovo sipanje snopa delcev alfa (helijevih jeder) na zlatih listi\xc4\x8dih, v eksperimentu iz leta 1909. Po velikosti je 1 barn pribli\xc5\xbeno enak efektivni povr\xc5\xa1ini jedra elementa urana.'